
ΕΥΡΩΠΑΪΚΕΣ ΗΜΕΡΕΣ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ
Στις 23, 24 και 25 Σεπτεμβρίου 2011 το Μουσείο Βυζαντινού Πολιτισμού συμμετέχει στις Ευρωπαϊκές Ημέρες Πολιτιστικής Κληρονομιάς που για το 2011 έχουν τον τίτλο «Κρίσεις. Συνέχειες και ασυνέχειες στην ιστορία». Στο πλαίσιο των εορτασμών το Μουσείο διοργανώνει θεματικές ξεναγήσεις, εργαστήριο δραματοποίησης και παιχνίδι ρόλων.

Οι θεματικές ξεναγήσεις απευθύνονται σε ενήλικες και θα πραγματοποιηθούν στη μόνιμη έκθεση από αρχαιολόγους του Μουσείου. Με αφορμή επιλεγμένα εκθέματα θα γίνουν αναφορές σε σημαντικά γεγονότα που αναστάτωσαν τη ζωή της βυζαντινής αυτοκρατορίας.

Το εργαστήριο δραματοποίησης, με τίτλο "Εξιχνιάζοντας μυστήρια στη Θεσσαλονίκη της Εικονομαχίας" απευθύνεται σε παιδιά ηλικίας 12-14 χρόνων. Διαδραματίζεται στη Θεσσαλονίκη την κρίσιμη περίοδο της  Εικονομαχίας. Μέσα από παιχνίδια ρόλων και θεατρικές τεχνικές και με βοηθούς του τους νεαρούς συμμετέχοντες του εργαστηρίου, ο πρωταγωνιστής θα προσπαθήσει να οδηγηθεί στη λύση του μυστηρίου. 

Το παιχνίδι ρόλων "Η αδελφότητα" σχεδιάστηκε και θα υλοποιηθεί από τη δημιουργική ομάδα Gamecraft. Απευθύνεται σε ενήλικες και οικογένειες με παιδιά από 11 χρόνων και πάνω. Οι συμμετέχοντες εμπλέκονται σε μία αναπάντεχη ιστορία μυστηρίου με επίκεντρο τον έλεγχο της κεντρικής εξουσίας στη Θεσσαλονίκη.  
ΠΡΟΓΡΑΜΜΑ

Παρασκευή 23 Σεπτεμβρίου 2011

09:00 
Εργαστήριο δραματοποίησης "Εξιχνιάζοντας μυστήρια στη Θεσσαλο-νίκη της Εικονομαχίας" με την Στ΄ τάξη του 3ου Διαπολιτισμικού Σχολείου Μενεμένης.

11:00-13:00
Θεματικές ξεναγήσεις για ενήλικες σε επιλεγμένα εκθέματα του Μουσείου με θέμα τις κρίσεις στη βυζαντινή ιστορία. Ώρες ξενάγησης: 11:00, 12:00 και 13:00. Διάρκεια ξενάγησης περίπου μία ώρα.

Σάββατο 24 Σεπτεμβρίου 2011
11:00-12:00
Θεματικές ξεναγήσεις για ενήλικες σε επιλεγμένα εκθέματα του Μουσείου με θέμα τις κρίσεις στη βυζαντινή ιστορία.  Ώρες ξενάγησης: 11:00, 11:30 και 12:00. Διάρκεια ξενάγησης περίπου μία ώρα.

12:00-17:30
Παιχνίδι ρόλων για ενήλικες και οικογένειες με παιδιά από 11 χρόνων: "Η αδελφότητα". Είσοδος ολιγομελούς ομάδας κάθε μισή ώρα. Είσοδος πρώτης ομάδας στις 12:00 και τελευταίας στις 17:30. Διάρκεια παιχνιδιού 1 ώρα και 30 λεπτά.
17:30
Εργαστήριο δραματοποίησης "Εξιχνιάζοντας μυστήρια στη Θεσσαλονίκη της Εικονομαχίας". Για παιδιά ηλικίας 12-14 χρόνων. Ανώτατος αριθμός συμμετεχόντων 25 άτομα.
Κυριακή 25 Σεπτεμβρίου 2011
11:00-12:00
Θεματικές ξεναγήσεις για ενήλικες σε επιλεγμένα εκθέματα του Μουσείου με θέμα τις κρίσεις στη βυζαντινή ιστορία. Ώρες ξενάγησης: 11:00, 11:30 και 12:00. Διάρκεια ξενάγησης περίπου μία ώρα.

12:00-17:30
Παιχνίδι ρόλων για ενήλικες και οικογένειες με παιδιά από 11 χρόνων: "Η αδελφότητα". Είσοδος ολιγομελούς ομάδας κάθε μισή ώρα. Είσοδος πρώτης ομάδας στις 12:00 και τελευταίας στις 17:30. Διάρκεια παιχνιδιού 1 ώρα και 30 λεπτά.

Απαραίτητη η δήλωση συμμετοχής για τις θεματικές ξεναγήσεις,


το εργαστήριο δραματοποίησης και το παιχνίδι ρόλων 


στο τηλ. 2313 306400, κ. Χωτίδου, καθημερινά 9:00-13:30





Παρασκευή 23, Σάββατο 24 και Κυριακή 25 Σεπτεμβρίου


 είσοδος ελεύθερη 








Πληροφορίες:
                                          
Μουσείο Βυζαντινού Πολιτισμού            Τηλ. 2313 306400    e-mail: mbp@culture.gr
Λεωφόρος Στρατού 2, Τ.Θ. 50047           Fax: 2310 838 597     http://www.mbp.gr
540 13 Θεσσαλονίκη

